Dorin Tudoran

Dorin Tudoran (n. 30 iunie 1945, Timișoara) este un blogger, eseist, poet, publicist și disident politic român.

Este absolvent al Liceului „Mihai Viteazul” din București unde obține un bacalaureat în 1963. Licențiat al Facultății de Limba și Literatura Româna a Universității din București (1968). 
Redactor la publicațiile românești pentru străinătate (1971-1973). Redactor la revista Flacăra (1973-1974) și Luceafărul (1974-1980). Între 2004-2006 a fost editorialist la Jurnalul Național. De asemenea, a scris editoriale pentru publicația Ziua, până în 2007.
 
Bursier în Franța și R.F.G. (1979, 1980-1981). Membru al Partidului Comunist Român până în anul 1982. Din 1977 până in 1981, când demisionează, face parte din Consiliul de conducere al Uniunii Scriitorilor din R.S.R.

Până în 2012 a fost director al programului „Democracy Follows” la organizația World Learning din Washington, DC, SUA.

Actul de disidență 
La 7 aprilie 1984, Dorin Tudoran depune o cerere prin care invocă dreptul de a emigra, împreună cu familia. În fața refuzului autorităților de a-i răspunde, îi adresează, pe 1 august 1984, un memoriu lui Nicolae Ceaușescu, în care afirma, între altele: „ca scriitor, cetățean și părinte m-am convins definitiv că între credințele mele cele mai profunde despre Om si Drepturile sale inalienabile, Libertate și Democrație, Dialog și Opinie, Cinste și Echitate, Cultură și Educație, Patriotism și Sacrificiu etc. și realitățile românești de azi există o prăpastie de netrecut”.

Pe 8 aprilie 1985, este convocat la Procuratura Municipiului București și amenințat cu un proces penal. La 25 aprilie 1985, declară greva foamei și încearcă să obțină o audiență la Consulatul SUA din București. Este transportat (împreună cu fiica sa în vârstă de 8 ani) la sediul Secției 1 Miliție București, unde este anchetat și reținut timp de 12 ore. Pe data de 6 iunie 1985 încetează greva foamei. Pe 24 iulie 1985 pleacă din R.S.R.
 
Se stabilește în SUA unde va edita sub egida centrului de politologie Foreign Policy Research Institute din Philadelphia publicația „Agora. Revistă alternativă de cultură” (Philadelphia, 1987–1992, finanțată însă de The National Endowment for Democracy (NED). A început să lucreze la IFES în 1993. Între 1993 și 2000, a fost director al birourilor IFES din Moldova și România. În 2000 a revenit la Washington unde a lucrat la IFES până în 2008 (Senior Director for Communications and Research și membru al Echipei Executive). Intre 2009 și 2012 a lucrat la The World Learning, tot în Washington, ca Director al programului Democracy Fellows finanțat de United States Agency for International Development (USID).

Volume publicate 
 Mic tratat de glorie, București, 1973;
 Cântec de trecut Akheronul, București, 1975; 
 Martori oculari (publicistică; în colaborare cu Eugen Seceleanu), Iași, 1976; 
 O zi în natură, București, 1977; 
 Uneori, plutirea, București, 1977;
 Respirație artificială, Cluj, 1978; 
 Pasaj de pietoni, București, 1978; 
 Biografia debuturilor (interviuri), București, 1978; 
 Semne particulare (antologie), București, 1979; 
 Nostalgii intacte (interviuri), București, 1982; 
 Adaptarea la realitate (publicistică), București, 1982; 
 De bună voie. Autobiografia mea, Editura Nord, Aarhus, 1986; 
 Optional Future. Poems (traducere în limba engleză de Marcel Corniș-Pop), Europa Media, Inc., Daphne, Alabama, 1988; 
 Frost or Fear? On the Condition of the Romanian Intellectual (traducere în limba engleză de Vladimir Tismăneanu), 
 Europa Media, Inc., Daphne, Alabama, 1988; 
 Ultimul turnir (antologie întocmită de Mircea Mihăieș), Timișoara, 1992; 
 Onoarea de a înțelege. Interviuri, București, 1998; 
 Kakistocrația, Chișinău, 1998 (eseuri; cu o prefață de Nicolae Manolescu; postfața de Dorin Tudoran); (titlul volumului s-ar traduce din limba greacă prin Puterea proștilor) 
 Viitorul facultativ. Poezii alese. / Optional Future. Selected Poems (ediție bilingvă; traducere în limba engleză de Marcel Corniș-Pop: cu o prefață de Ion Bogdan Lefter), București, 1999; 
 Tânărul Ulise. Antologie (cu o prefață de Mircea Mihăieș), Iasi, 2000.
 Absurdistan: O tragedie cu ieșire la mare, Polirom, 2006 
 Eu, fiul lor. Dosar de securitate, 2010 
 Pisicuț (Somnografii), 2011.
 "România ca părere", Editura Polirom, 2015
 "Băsesc, deci exist! Intelighenție și putere politică în Romania, 2004-2014", Editura Cartier, 2015
 "Luxul Indiferenței", Editura Școala Ardeleană, 2015
 "Poeme din Ithaca", o miniantologie trilingvă (română, latină și maghiară, Editura PEN Club-ului Maghiar, Budapesta, 2016).
 „De bunăvoie, autobiografia mea“ (Editura Amphion, Bacău, 2020; Cuvânt înainte de Dorin Tudoran; Postfață de Florin Daniel Dincă) 

E-Books
 2003 - Tînărul Ulise, Editura Liternet
 2020 - „De bunăvoie, autobiografia mea“ (Editura Amphion, Bacău, 2020) - Format PDF disponibil aici: 
 2022 - Florin Daniel Dincă - „Dosarul Dorin Tudoran. Literatură și politică în comunism și în postcomunism“ (Editura Amphion, Bacău, 2022) - Format PDF disponibil aici:

Premii și distincții 
 Premiul special al Uniunii Scriitorilor din România, 1992
 Premiul Adevărul Literar și Artistic, 2001
 Premiu național de poezie „Mihai Eminescu”  – Opera Omnia” (2009)
 Ordinul Național ”Steaua României” cu grad de Cavaler

Note

Legături externe 
 Patru turnători de lux în siajul obiectivului "Tudorache", 8 septembrie 2010, Vlad Stoicescu, Evenimentul zilei
 Dorin Tudoran: „Tu aduci minerii și tot eu sunt ăla care nu vrea reconciliere?" , 1 iunie 2011, Gabriela Lupu, România liberă

Interviuri
 Dorin Tudoran, mesaj către lichele: “Liniște ușoară, domnilor!", 9 septembrie 2010, Vlad Stoicescu, Evenimentul zilei
 „Nu arătăm bine, ca intelectuali, căutînd prilejuri să ne învinovățim unii pe alții“, Ovidiu Șimonca, Observator cultural - numărul 559, ianuarie 2011
 Dorin Tudoran: "Dacă și Liiceanu, Ionescu și Popescu ar fi vorbit în anii aceia, poate ar fi fost altfel", 11 ianuarie 2011, Evenimentul zilei
 Dorin Tudoran: „Societatea românească este deja în corzi“, 10 ianuarie 2011, Dana G. Ionescu, Adevărul
 DORIN TUDORAN - "M-am simtit toata viata roman. Acum ma simt si american", Dia Radu, Formula AS - anul 2011, numărul 974

Nașteri în 1945
Nașteri pe 30 iunie
Absolvenți ai Universității din București
Bloggeri români
Disidenți români
Editori de reviste români
Eseiști români
Români în viață
Membri ai Uniunii Scriitorilor din România
Poeți români contemporani
Politologi români
Publiciști români
Români americani
Români expatriați în Statele Unite ale Americii
Scriitori români în viață
Timișoreni
Scriitori români din exil